Príloha 1

I.  Úlohy v pôsobnosti vlády SR

A.  AGROPOTRAVINÁRSKY KOMPLEX

1.	Návrh zákona o Fonde na úhradu škôd z nepoistiteľných rizík v pôdohospodárstve a o zmene zákona č. 240/1998 Z. z. o poľnohospodárstve a o zmene a doplnení ďalších zákonov v znení zákona č. 361/2000 Z. z.
	Termín: február  2003
	Zabezpečí: MP SR
Plnenie:
       Na základe listu ministra pôdohospodárstva SR z 23.11.2002 č. 2640/2002-100 bol daný súhlas podpredsedu vlády SR a ministra spravodlivosti SR (listom č. 5062 zo dňa 13. 1. 2003), so zmenou predloženia návrhu zákona o katastrofickom fonde na úhradu nepoistiteľných škôd v rezorte pôdohospodárstva v termíne do 28. februára 2003. V marci 2003 bol predložený do vlády SR návrh na zrušenie predmetnej úlohy z Plánu legislatívnych úloh vlády SR na rok 2002, č. m. 922/2003-100. Materiál vláda SR prerokovala dňa 2.4.2003 a súhlasila so zrušením tejto úlohy uznesením vlády SR č. 251/2003. Uvedenú problematiku bude MP SR riešiť v návrhu zákona o pôdohospodárstve a o zriadení Pôdohospodárskej platobnej agentúry.
2.	Návrh zákona o pôdohospodárstve a o zriadení Pôdohospodárskej platobnej agentúry 
	Termín: marec 2003  
	Zabezpečí: MP SR
Plnenie: 
Listom ministra pôdohospodárstva SR č. 761/2003 z 27.2.2003 bol požiadaný podpredseda vlády SR a minister spravodlivosti SR o súhlas s posunom termínu predloženia tohto zákona na 31.3.2003 (podpredseda vlády SR súhlasil).Materiál bol po medzirezortnom pripomienkovom konaní predložený do LRV. Dňa 15.4.2003 LRV prerokovala návrh zákona a odporučila predkladateľovi návrh dopracovať podľa jej pripomienok a odporúčaní a opätovne predložiť na rokovanie LRV. V súčasnosti sa návrh tohto zákona ešte upravuje v zmysle pripomienok LRV.

3.	Návrh zákona o poľnohospodárskych a lesných nájmoch
	Termín: apríl  2003
	Zabezpečí: MP SR
Plnenie:
Vedenie MP SR prerokovalo dňa 12.2.2003 „Konkretizáciu legislatívneho zámeru návrhu zákona o nájme poľnohospodárskych pozemkov“. Vedenie MP SR zároveň uložilo sekcii legislatívy a aproximácie práva zabezpečiť vypracovanie paragrafového znenia zákona a následne ďalšie legislatívne konanie. Listom č. 1472/2003-100 bol podpredseda vlády SR a minister spravodlivosti SR požiadaný o súhlas s predĺžením termínu na predloženie do 30. júna 2003. V súčasnosti sa návrh tohto zákona pripravuje.

4.   Návrh na určenie kompetencií a vzťahov jednotlivých orgánov štátnej správy na zabezpečenie realizácie spoločnej poľnohospodárskej politiky EÚ v SR ( v rámci materiálu uplatniť aj návrh novelizácie zákona  NR SR č. 575 / 2001 Z. z., o organizácii činnosti vlády a o organizácii ústrednej štátnej správy („kompetenčný zákon“))
	   Termín: február 2003
                                                                             Zabezpečí: MP SR, MF SR, MH SR

Plnenie:
Úloha je komplexne zabezpečovaná v pripravovanom Návrhu zákona o pôdohospodárstve a zriadení Pôdohospodárskej platobnej agentúry (bod 2).

5. Návrh na novelizáciu zákona č. 152/1995 Z. z., o potravinách v znení neskorších prepisov, ktorej cieľom je úplná harmonizácia s Acquis pre potraviny a zosúladenie s požiadavkami Európskeho zákona o potravinách

	Termín: apríl 2003
	Zabezpečí: MP SR 

Plnenie:
Návrh novely zákona o potravinách bol prerokovaný na 9. porade vedenia MP SR dňa 17.3.2003 a po dopracovaní v zmysle záverov vedenia MP SR schválený na mimoriadnej porade vedenia dňa 25.3.2003. Následne bol predložený na medzirezortné pripomienkové konanie. V súčasnosti sa do návrhu tohto zákona zapracovávajú pripomienky, ktoré boli uplatnené v rámci medzirezortného pripomienkového konania. Listom č. 1471/2003-100 bol podpredseda vlády SR a minister spravodlivosti SR požiadaný o súhlas s predĺžením termínu na predloženie do 16. júna 2003. Úloha sa plní.

6.	Návrh zákona o šľachtení a plemenitbe hospodárskych zvierat
                                                                    Termín: júl 2003
                                                                         Zabezpečí: MP SR

Plnenie: 
Návrh zákona o šľachtení a plemenitbe hospodárskych zvierat sa v súčasnosti pripravuje. V nadväznosti na Plán legislatívnych úloh vlády SR na rok 2003  bude v mesiaci júl predložený na prerokovanie vo vláde SR. Úloha sa plní.

7.	Návrh záručného mechanizmu SZRB v nadväznosti na čerpanie prostriedkov zo štrukturálnych fondov EÚ a programu SAPARD

                                                                         Termín: jún 2003
                                                                          Zabezpečí: MP SR

Plnenie: 
Úloha sa priebežne pripravuje.

8. Informácia o budovaní Platobnej agentúry a implementácii IACS v SR.
                                                                    Termín: jún 2003
                                                                    Zabezpečí: MP SR
Plnenie: 
Na porade vedenia MP SR v dňoch 27. a 29. 1. 2003 bol prerokovaný "Návrh ďalšieho postupu a organizačno-technických opatrení na zabezpečenie zriadenia a budovania Pôdohospodárskej platobnej agentúry". 
Rozhodnutím ministra pôdohospodárstva SR č. 1114/2003 z 27. 3. 2003 s účinnosťou od 1. 4. 2003 bola na MP SR zriadená Sekcia pôdohospodárskej platobnej agentúry s odbormi: vnútorných služieb, platobným, sektorového operačného programu, priamych platieb a plánu rozvoja vidieka a manažmentu regionálnych pracovísk.
Pre účely koordinácie budovania IACS bola na MP SR listom ministra č. 3358/02-100 z 3. 2. 2003 vytvorená riadiaca komisia pre IACS, pozostávajúca zo zástupcov ministerstva pôdohospodárstva SR, Agentúry SAPARD a Intervenčnej poľnohospodárskej agentúry.       
Na zabezpečenie dobudovania IACS bola na základe rokovacieho konania vybraná firma AXA, a.s., Bratislava (výberovým konaním bez zverejnenia), s ktorou bola dňa 15.1.2003 podpísaná zmluva s podrobným časovým harmonogramom na dodávku, vytvorenie, overenie a celoplošnú  implementáciu systému IACS v SR s termínom do 17. 12. 2003.
Úloha sa plní.

9.  Plán rozvoja vidieka SR na roky 2004 - 2006.
                                                                     Termín: júl 2003
                                                                          Zabezpečí: MP SR
Plnenie: 
Uvedený plán, ktorý je nevyhnutnou podmienkou na čerpanie finančných prostriedkov z prostriedkov garančnej sekcie ERGGF určených na rozvoj vidieka sa v súčasnosti intenzívne pripravuje a v stanovenom termíne bude úloha splnená.

10. Správa o poľnohospodárstve a  potravinárstve v SR 2003.
                                                                          Termín:  júl 2003 - Vláda SR, 
                                                                          aug.- sept. 2003 -  NR  SR 
                                                                          Zabezpečí: MP SR
                                                                          Spolupráca: VÚEPP
Plnenie:
Návrh osnovy a harmonogram postupu a zabezpečenia prípravy, prerokovania a vydania Správy o poľnohospodárstve a potravinárstve v SR v SR 2003 bol schválený 8. poradou vedenia MP SR 5. a 6. marca 2003. Práce na príprave správy prebiehajú v súlade so schváleným harmonogramom.

11. Návrh mechanizmu na podporu rozvoja trhu s pôdou.
	                                                                                      Termín: október 2003
	Zabezpečí: MP SR
                                                                          Spolupráca: VÚEPP
Plnenie:
Uvedený návrh sa priebežne pripravuje.

12. Návrh na účasť delegácie Slovenskej republiky na 32. zasadnutí Konferencie FAO, ktorá sa bude konať od 29. 11. 2003 do 10. 12. 2003 - súčasťou návrhu bude hodnotiaca správa Národného akčného plánu Svetového potravinového summitu za rok 2002.
                                                                                                   Termín: november 2003
Zabezpečí: MP SR

Plnenie: Úloha bude v stanovenom termíne splnená.
B.   L e s n é   h o s p o d Á r s t v o 

13.   Návrh zákona o poľovníctve.
                                                                        
                                                                        Termín: jún 2003
                                                                        Zabezpečí: MP SR

Plnenie:
Návrh zákona o poľovníctve bol zaradený do Plánu legislatívnych úloh vlády SR na rok 2003. Návrh zákona o poľovníctve bol dňa 22. mája 2003 prerokovaný a schválený v porade vedenia MP SR. V súčasnosti sa dopracováva o pripomienky vedenia MP SR a bude následne predložený na medzirezortné pripomienkové konanie. Úloha sa plní.

14.  Správa o lesnom hospodárstve v SR 2003
                                                                     
   Termín: júl 2003 - Vláda SR,
             aug.- sept. 2003 -  NR SR
                                                                Zabezpečí: MP SR 
					 Spolupráca: LVÚ                             

Plnenie:
Návrh osnovy a harmonogram postupu a zabezpečenia prípravy, prerokovania a vydania Správy o lesnom hospodárstve v SR 2003 bol schválený 8. poradou vedenia MP SR 5. a 6. marca 2003. Práce na príprave správy prebiehajú v súlade so schváleným harmonogramom. 

C. V o d n É    h o s p o d Á r s t vo 
15.  Správa o vodnom hospodárstve v SR 2003.
	                                                              
	                                                              Termín: júl 2003 - Vláda SR, 
                                                                                  aug.- sept. 2003 -  NR SR 
	                                                              Zabezpečí: MP SR
                                                                    Spolupráca: VÚVH

Plnenie:
Návrh osnovy a harmonogram postupu a zabezpečenia prípravy, prerokovania a vydania Správy o vodnom hospodárstve v SR 2003 bol schválený 8. poradou vedenia MP SR 5. a 6. marca 2003 (bod 03. záznamu z porady). Práce na príprave správy prebiehajú v súlade so schváleným harmonogramom.